Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam “Grozījumi Ministru kabineta 2008. gada 10.jūnija noteikumos Nr. 424 "Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām"” (VSS-397)** |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums  | 27.05.2021. |
|   |   |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija |
|    |  |
|   |   |   |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrijas |
|  |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā  |  Nav |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Noteikumu projekta anotācijas I un III sadaļa. | **Finanšu ministrija**Ņemot vērā noteikumu projekta anotācijas III sadaļas 8.punktā minēto, ka projekta ietekme uz valsts budžetu nav precīzi aprēķināma, anotācijas III sadaļas izmaiņu aiļu 2., 2.1., 3., 3.1., 4., 5., 5.1. punktā ir jānorāda “nav precīzi aprēķināms”, savukārt 8.punktu jāpapildina ar informāciju, ka Aizsardzības ministrija noteikumu projekta izpildi nodrošinās tai piešķirto valsts budžeta līdzekļu ietvaros. | **Panākta vienošanās elektroniskās saskaņošanas laikā.** |  |
| 2. | Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis, kuru Latvijas Nacionālie bruņotie spēki izmanto militārajām vajadzībām vai uzdevumu izpildei normatīvajos aktos noteiktajām funkcijām un uzdevumiem aizsardzības jomā | **Tieslietu ministrija**Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 90. – 92. punkts paredz Ministru kabineta noteikumu nosaukuma veidošanas nosacījumus, proti, to veido iespējami īsu un atbilstošu likumā noteiktajam pilnvarojumam un noteikumu saturam. Ministru kabineta noteikumu nosaukumā nav jāiekļauj viss likuma pilnvarojums Ministru kabinetam par noteikumu izdošanu vai likumā noteiktu terminu skaidrojumi, jo likuma pilnvarojumu raksta noteikumu 1. punktā. Ja Satiksmes ministrijai ir vēlme grozīt Ministru kabineta 2008. gada 10. jūnija noteikumu Nr.424 “Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām” (turpmāk – noteikumi) nosaukumu, piedāvājam to izteikt īsāk, iekļaujot tikai vārdus, kas atklāj noteikumu saturu. Šie vārdi ir “atlīdzina kaitējumu … ”, “militārās aviācijas gaisa kuģis” un “militārais bezpilota gaisa kuģis”. Vēršam uzmanību, ka likuma “Par aviāciju” (turpmāk – likums) ievaddaļā “Likumā lietotie termini” ir iekļauti termini “militārās aviācijas gaisa kuģis” un “militārais bezpilota gaisa kuģis” un to skaidrojumi. Minēto terminu skaidrojumi atklāj to būtību un šie termini, vienlaikus nepārrakstot to skaidrojumus, ir konsekventi jāizmanto visā likumā un uz tā pilnvarojuma pamata izdotajos normatīvajos aktos, tai skaitā arī šo noteikumu nosaukuma veidošanā.  | **Panākta vienošanās elektroniskās saskaņošanas laikā.** | Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis |
| 3. | Noteikumu 1.punkts. | **Tieslietu ministrija**Projekta 3. punktā paredzēto noteikumu 1. punktu nepieciešams precizēt atbilstoši dažādo likuma normu pilnvarojumam un regulējuma mērķim. Likuma 117.10 panta ceturtā daļa no valodas viedokļa nav izteikta korekti un, salīdzinot ar likuma 97. panta pirmajā daļā noteikto pilnvarojumu, tajā nav vārda “par”. Tādējādi vārdi “kādā atlīdzina kaitējumu trešai personai vai tās mantai” ir ar atšķirīgu nozīmi un paredz atlīdzinājumu mantai, ko tiesību sistēma neparedz. Ņemot vērā to, ka likuma pilnvarojums ir iekļauts divās atsevišķās likuma normās, Tieslietu ministrija piedāvā noteikumu 1. punktā paredzēto likuma pilnvarojumu izteikt ar diviem apakšpunktiem, par pamatu ņemot likuma 97. panta pirmajā daļā noteikto pilnvarojumu, piemēram, šādi:“1. Noteikumi nosaka kārtību, kādā atlīdzina par kaitējumu trešajai personai vai tās mantai, ja to nodarījis:1.1. Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām;1.2. militārais bezpilota gaisa kuģis.”  | **Panākta vienošanās elektroniskās saskaņošanas laikā.** | Izteikt 1.punktu šādā redakcijā:“1. Noteikumi nosaka kārtību, kādā atlīdzina par kaitējumu trešajai personai vai tās mantai, ja to nodarījis:1.1. Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām;1.2. militārais bezpilota gaisa kuģis.” |
| 4. | Noteikumu 2. punkta ievaddaļa. | **Tieslietu ministrija**Nepieciešams izvērtēt noteikumu tekstā izmantotos saīsinājumus “persona” un “gaisa kuģis”. Tieslietu ministrija nesaskata iespēju šos saīsinājumus korekti ietvert noteikumu 1. punktā un piedāvā izteikt jaunā redakcijā noteikumu 2. punkta ievaddaļu, tajā paredzot atbilstošus saīsinājumus. Likuma pilnvarojuma norma neidentificē personu, kurai atlīdzina kaitējumu, bet tikai norāda, ka kaitējums ir izdarīts “trešajai personai vai tās mantai”. Turklāt noteikumu 2.1. apakšpunktā un 6. punktā vārdam “persona” ir atšķirīga nozīme, bet saīsinājums “gaisa kuģis” ir likumā paredzēts vispārīgs termins, salīdzinot ar šim regulējumam paredzētajiem speciālajiem terminiem, par ko tika norādīts šī atzinuma 1. iebildumā.  | **Ņemts vērā.** | Izteikt 2.punkta ievaddaļu šādā redakcijā:“2. Ja Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis (turpmāk – gaisa kuģis) nodarījis kaitējumu trešajai personai (turpmāk – persona) vai tās mantai, persona iesniedz Aizsardzības ministrijā iesniegumu par kaitējuma atlīdzinājumu. Iesniegumā norāda:” |
| 5. | Noteikumu 5. punkts. | **Tieslietu ministrija**Noteikumu 5. punktu nepieciešams precizēt vai svītrot, jo šādi izteikta norma neatbilst likuma pilnvarojumam. Vārdi “kārtība, kādā atlīdzina” norāda par Ministru kabineta tiesībām noteikt atlīdzināšanas procedūru. Savukārt regulējums par gadījumu, kad kaitējumu neatlīdzina – kaitējums radies ar personas nodomu, ir uzskatāms par vērtēšanas nosacījumu (materiālo tiesību normu) privātpersonai nelabvēlīga administratīvā akta izdošanai, tādēļ tas neatbilst likuma pilnvarojumam un ir pretrunā ar Administratīvā procesa likuma 11. pantā noteikto likuma atrunas principu. Administratīvais process iestādē vai tiesā neparedz nodoma konstatēšanu, tādējādi ir apšaubāma arī šī regulējuma praktiska piemērošana.  | **Ņemts vērā.** | Svītrots noteikumu 5.punkts. |
| 6. | Noteikumu projekta notācijas I sadaļas 4.punkts un VII sadaļas 3.punkts. | **Finanšu ministrija**neiebilst pret to tālāku virzību, ja tiks precizēta noteikumu projekta anotācija, svītrojot anotācijas I sadaļas 4.punktā norādīto informāciju un VII sadaļas 3.punktu papildinot ar informāciju, ka Aizsardzības ministrijā katrs lēmums par kaitējuma atlīdzināšanu tiks izvērtēts atsevišķi, pārskatot Aizsardzības ministrijas budžeta iespējas. Ja nebūs iespējams rast finansējumu piešķirto valsts budžeta līdzekļu ietvaros, Aizsardzības ministrija sagatavos un iesniegs Ministru kabinetā priekšlikumu lēmuma pieņemšanai par finanšu resursu avotu. | **Panākta vienošanās elektroniskās saskaņošanas laikā.** | Precizēts noteikumu projekta anotācijas I sadaļas 4.punkts un papildināts VII sadaļas 3.punkts: “Aizsardzības ministrijā katrs lēmums par kaitējuma atlīdzināšanu tiks izvērtēts atsevišķi. Iesniedzot Ministru kabinetā priekšlikumu lēmuma pieņemšanai par finanšu resursu avotu, primāri tiks pārskatītas Aizsardzības ministrijas budžeta iespējas nodrošināt finansējumu piešķirto valsts budžeta līdzekļu ietvaros.” |
| **Priekšlikumi**  |
| 7. | Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis, kuru Latvijas Nacionālie bruņotie spēki izmanto militārajām vajadzībām vai uzdevumu izpildei normatīvajos aktos noteiktajām funkcijām un uzdevumiem aizsardzības jomā | **Tieslietu ministrija**Piedāvājam Ministru kabineta 2008. gada 10. jūnija noteikumu Nr.424 “Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām” (turpmāk – noteikumi) nosaukumu izteikt šādā redakcijā: “Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis”.   | **Ņemts vērā.** | Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis.   |
| 8. | 2. Ja Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis (turpmāk – gaisa kuģis) nodarījis kaitējumu trešajai personai (turpmāk – persona) vai tās mantai, persona iesniedz Aizsardzības ministrijā iesniegumu par kaitējuma atlīdzinājumu. Iesniegumā norāda: | **Tieslietu ministrija**Piedāvājam noteikumu 2. punkta ievaddaļu izteikt šādā redakcijā: “2. Ja Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis (turpmāk – gaisa kuģis) nodarījis kaitējumu trešajai personai vai tās mantai, persona, kurai nodarīts kaitējums (turpmāk – persona) iesniedz Aizsardzības ministrijā iesniegumu par kaitējuma atlīdzinājumu. Iesniegumā norāda:”.   | **Ņemts vērā.** | 2. Ja Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis (turpmāk – gaisa kuģis) nodarījis kaitējumu trešajai personai vai tās mantai, persona, kurai nodarīts kaitējums (turpmāk – persona) iesniedz Aizsardzības ministrijā iesniegumu par kaitējuma atlīdzinājumu. Iesniegumā norāda:”. |

Paegle, 67028225

Marite.Paegle@sam.gov.lv